google/wiki40b huggingface dataset:
Sykehus

Sykehusbygning

Sykehus er også en bygningstype som er oppført for å oppfylle institusjonens behov.
En sykehusbygning er avhengig av en rekke forhold: medisinske behov, kultur, sosiale forhold, religion, økonomi, stilperiode etc. Disse skifter gjennom tidene og gjør at byggeoppgaven endrer seg med hensyn til den tid sykehuset ble bygd i og befinner seg i.

Norske sykehus

I Norge er alle offentlige sykehus eid av staten ved sine fire regionale helseforetak. I det offentlige helsevesen er det tre typer somatiske sykehus; lokalsykehus, sentralsykehus og regionsykehus. Alle norske regionsykehus er også universitetssykehus. Noen av dem, for eksempel Rikshospitalet, har nasjonale funksjoner. I tillegg finnes en rekke private sykehus, som også i utstrakt grad har avtaler med de regionale helseforetak om refusjoner for medisinsk behandling. Ordningen «fritt sykehusvalg» gjør at pasienter i dag fritt kan velge å la seg undersøke og behandle ved ethvert lokalsykehus eller privat sykehus med avtale.
18. maskingevær-artilleridivisjon

18. maskingevær-artilleridivisjon er en divisjon i 68. armékorps som ikke lett kan flyttes, og bare kan brukes til forsvar av Kurilene. Divisjonen kan sammenlignes med en infanteridivisjon som er gravd ned i faste stillinger, og har få mobile element. Hovedkvarteret ligger i Gorjatsjije Kljutsji.
Rob Bourdon

Bakgrunn

Bourdon ble født i Agoura Hills i California og er bosatt i Los Angeles. Hans mor hadde et forhold til trommeslageren i Aerosmith, og han begynte å spille trommer etter å ha sett en Aerosmith-konsert. Rob Bourdon spilte sammen med Brad Delson i bandet Relative Degree i ett år før han begynte å spille for Xero.
Ellen Vahr

Personlig liv

Ellen Vahr avsluttet den erhvervssproglige korrespondenteksamen i engelsk og fransk ved Handelshøjskolen i København i 1988 (nå Copenhagen Business School) og arbeidet i finans og forsikring i perioden 1988 – 2008. 
I 2007 ble Vahr godkjent Certified Professional Co-Active Coach (CPCC) ved the Coaches Training Institute og i 2009 sertifisert i International Coach Federation som Professional Certified Coach (PCC). Vahr etablerte i 2008 Vahr Relations, et firma med coaching, kurs og foredrag.
Ellen Vahr er bosatt i Vollen i Asker, og har tidligere bodd og studert i København, Danmark, Tunis, Tunisia og Seattle, USA. I dag arbeider Vahr som forfatter.
Marion County (Iowa)

Navn

Fylket er oppkalt etter Francis Marion. Han var oberstløytnant i den kontinentale armé og senere brigadegeneral i militsen i Sør-Carolina under den amerikanske uavhengighetskrigen.
Østgorilla

Beskrivelse

Hunnen veier cirka 70–90 kg, mens hannen gjerne veier inntil 200 kg og kan bli opp mot 190 cm høy. Fjellgorilla-underartene har lang, buskete pels som kan holde på kroppsvarmen i fjellet opptil 4 000 moh. Bare ansiktet, hendene og føttene (samt hannens bryst) er hårløse.

Utbredelse

Østlig lavlandsgorilla (G. b. graueri) forekommer i regnskoger i Kongo-Kinshasas lavland. Fjellgorillaen (G. b. beringei) forekommer i Virungafjellene som ligger i grenseregionen mellom Kongo-Kinshasa, Rwanda og Uganda. Dessuten finnes en flokk i Bwindi Impenetrable nasjonalpark i Uganda. Den siste populasjonen betraktes av noen enkelte zoologer som en selvstendig underart.

Atferd

Hvert flokk streifer over et hjemområde på 400-800 hektar som, med unntak av et kjerneområde, kan overlappe med naboflokkens områder. Når det begynner å skumre, slår flokken seg ned for å hvile - voksne hanner på bakken mens hunner og unger ofte lager reir i trær. Hver hunn deler reiret med sin yngste unge. Den dominante sølvryggen er far til de fleste eller alle ungene i flokken. Han gjør seg til for de brunstige hunnene ved å late som om han eter, slå seg på brystet, ule, banke på planter eller hoppe og sparke. Hunner som har fått unger, bytter sjelden hann med mindre maken blir drept. Ungen blir hos moren til hun føder den neste omtrent etter 4 år. Gorillaer lever i faste flokker på opptil 40 dyr, som vanligvis består av en sølvrygg, (eventuelt også hans brødre, far eller sønner), hunner og unger. Enkelte flokker østgorillaer kan besøkes av turister og blir derfor beskyttet, men både de og andre trues stadig av krypskyttere. 
Gorillaer gjesper når de blir engstelige. De unngår vanligvis fare ved å gå stille i gåsegang gjennom den tette skogen – såkalt stille flukt. Gorillaen bjeffer og stirrer når den skal forvare seg. Dersom bjeffing ikke avskrekker angriperen, begynner sølvryggen ofte å ule. Han reiser seg opp, slår seg på brystet med hule håndflater (den nakne huden forsterker lyden) og kaster planter mot angriperen. Hvis dette ikke virker, kan han angripe med et høyt brøl og slå ned eller bite fienden.

Ernæring

Østgorillaer eter hovedsakelig blader, skudd og stilker, særlig bambus, men også frukt, røtter, myk bark og sopp. Av og til skuffer de opp maur og sluker dem før de rekker å bite.
Perlemusling

Perlemusling eller perlebærende musling er et ikke-systematisk beskrivende begrep som omfatter alle arter av muslinger (Bivalvia) som danner (bærer) perler. Begrepet må ikke forveksles med den systematiske gruppen kalt perlemuslinger, som egentlig heter havperlemuslinger (Pinctada), men også benevnes som perleøsters.
Perler dannes av perlemor, en kalkdannelse som muslinger produserer på innsiden av skallene. Perlen dannes når et lite fremmedlegeme (sandkorn eller lignende) trenger inn mellom skallene og irriterer muslingen. Som en reaksjon på irritasjonen kaplser muslingen inn fremmedlegemet i perlemor, med perledannelse som følge.
Siden mange muslinger har denne egenskapen kan begrepet være litt forvirrende, fordi det peker til flere ulike grupper av muslinger. Havperlemuslinger er ei slik gruppe, med tilhold i saltvann. Gruppen er også kjent som perleøsters og hevdes å danne de mest verdifulle perlene. Den er imidlertid ikke den eneste. Elveperlemuslinger (Margaritiferidae) er ei anne slik gruppe, med tilhold i rennende ferskvann. I så måte er elvemusling (Margaritifera margaritifera), som er ganske tallrik i Norge, en god perlemusling. Det finnes dessuten mange flere slike grupper av muslinger som kan produsere perler.
Landsutstillingen i Bergen 1928

Landsutstillingen i Bergen 1928 var en stor utstilling i Bergen sentrum fra 25. mai til 9. september 1928 der norsk reiseliv, hotellnæring, sport og husflid presenterte seg.

Historikk

Området for utstillingen gikk fra Byparken langs Kaigaten og Lille Lungegårdsvann til Rasmus Meyers Samlinger og Lars Hilles gate. Fronten vendte mot Christies gate med de største paviljongene på Festplassen og mindre utstillingsbygninger rundt hele vannet, der det var robåter og gondoler. Mot sør lå et fornøyelsesområde med karusell, pariserhjul og berg-og-dal-bane.  Utstillingen ble åpnet av kong Haakon VII og direktør Ragnvald Johan Lorentzen, ordfører i byen 1926–1932. Initiativtaker var blant andre Christen Gran Bøgh, reiselivsdirektøren som i 1953 ledet de første internasjonale Festspillene i Bergen.
Tross en kald og regnfull sommer, skal rundt 600 000 ha besøkt utstillingen.
Grand Hotel Terminus kom i forbindelse med Landsutstillingen i 1928.

Landsutstillinger 1898 og 1910

Bergens posisjon i norsk næringsliv ble også markert ved Landsutstillingen i 1898. Den ble lagt til Nygårdsparken og Møhlenpris lekeplass og omfattet håndverk og industri, landbruk, kunst og husflid. I 1910 var det landsutstilling for sport, turistvesen og husflid på Bergenhus.
Landsutstillingen i Bergen i 1940 ble avlyst i februar dette året etter tre års planlegging. Arbeidsutvalget ble ledet av kjøpmann Andreas Odfjell.
Alf Bjørseth

Utdannelse

Alf Bjørseth tok doktorgrad i kjemi ved Universitetet i Oslo i 1979.

Arbeid

Etter doktorgraden arbeidet han som amanuensis, først ved UiO og deretter i Bergen. Senere gikk han over til forsknings-instituttsektoren og arbeidet en tid for SI (nå SINTEF) og Battelle Labs i USA. Deretter ble det industriell forskning, da han tok over som forskningsdirektør ved Norsk Hydros Forskningssenter på Herøya, og senere som teknologidirektør for Elkem.
På 80-tallet etablerte Bjørseth Scatec, et privat utviklingsselskap og en inkubator. Herfra sprang ut selskapet Scanwafer i 1994, som senere ble omdøpt Renewable Energy Corporation (REC) og ble børsnotert i 2006 med markedsverdi rundt 50 milliarder kroner. Før REC gikk på børs, forlot Bjørseth ledelsen og solgte sin andel i selskapet til institusjonelle investorer. Han realiserte dermed verdier på nærmere én milliard kroner.
Størstedelen av denne kapitalen skjøt han deretter inn i Scatec, som har en rekke industriprosjekter under utvikling, deriblant Norsun, Norsk Titanium, n-Tec, Thor Energy, NorWind mfl. Flere av oppstartsselskapene har vært etablert i samarbeid med andre norske storkonsern, f.eks. Norsun (Norsk Hydro), Thor Energy (Statoil og Statkraft).
I Scatec er Bjørseth nå styreformann og teknologidirektør, og han arbeider med prosjekter innen fornybar energi og avanserte materialer.
Bjørseth er rådgiver for Good Energies, tidlig investor i REC og investor i Norsun.
Sylvicanthon

Utseende

Middelsstore, brede, metallisk fargede skarabider. Oversiden er ganske fint punktert og blank. Hodet er bredt skovlformet med to små tenner ved forkanten, fasettøynene sitter nær bakkanten, er omsluttet av hodet og nærmest kileformede. Pronotum har sider som er vinklet i eller foran midten og er mye bredere enn langt. Dekkvingene har fine, tynne lengdefurer.

Levevis

Lite informasjon ser ut til å være tilgjengelig om biologien til disse sjeldne billene.

Utbredelse

Slekten er utbredt i Sør-Amerika.
Gunnar Engedahl

Gunnar Engedahl (født 10. desember 1919, død 23. mars 1969) var en kjent norsk sanger og låtskriver i norsk platehistorie. Han er mest kjent for sitt samarbeid med Erling Stordahl, til inntekt for Norges Blindeforbund; begge var blinde. De var aktive på platemerket Odeon. EMI gav i 2007 ut en samle-CD, Diamanter – Vil Du Gjøre Verden Bedre, med Gunnar Engedahl og Erling Stordahl.
Stig Iuul

Liv

Han var sønn av komponisten Asger Juul (1874–1919) og Ebba R. G. H. Brask (1886–1939). Etter å ha vært elev ved Metropolitanskolen ble han cand. jur. i 1933 og arbeidet som sekretær i Justisministeriet fra 1933 til 1935. Fra 1935 til 1937 oppholdt han seg i utlandet, hvor han blant annet fulgte forelesninger av den tyske rettshistorikeren Claudius von Schwerin. I 1937 ble han utnevnt til lektor i rettsvitenskap ved Københavns Universitet. Han ble dosent i 1938 og fikk doktorgraden for en avhandling om Fællig og Hovedlod i 1940. I 1944 ble han utnevnt til professor i rettshistorie. Samme år ble han rammet av polio, som i en tid gjorde ham lam, og som ga ham varige fysiske ettervirkninger.
Iuul arbeidet særlig med dansk rettsutvikling i middelalderen og tilblivelsen av Danske Lov. Sammen med Erik Kroman utga han en kommentert oversettelse av de danske landskabslovene (Danmarks gamle Love paa Nutidsdansk, 1945–48). I 1961 utga han avhandlingen Højesterets domspraksis som retskilde. Hans etterlatte forelesninger om den europeiske rettsutviklingen ble utgitt etter hans død (1970).
Graham cracker

Graham cracker er en kjeks funnet opp i 1829 i New Jersey av den presbyterianske presten Sylvester Graham. Den originale graham cracker ble laget med graham-mel; en kombinasjon av finmalt, ubleket hvetemel med kli og kime grovmalt og tilbakeført for smak.
Lkhanaasuren Purevdorj

Utdanning og yrkeskarriere

Purevdorj tok Ph. D. i økonomi i 1981-84 ved Social Science Academy i Sovjetunionen. Før dette tok han utdanning som handelsøkonom ved National University of Mongolia.
Han jobbet i Handelsdepartementet fra 1970 til 1992, fra 1984 som visehandelsminister. Etter dette var han direktør for skattemyndighetene i Mongolia (National Authority of Taxation). Etter dette gikk han til Mongolian Business Development Agency (MBDA), som er en non-profit ikke-statlig organisasjon, som ble etablert i 1994. Her var han direktør fra 1996 til 2000. Fra 2000 til 2004 var han styreformann i regjeringens State Property Committee (SPC), som har ansvaret for å administrere privatiseringen i Mongolia og å forvalte statlig eide eiendommer. 
Den 8. januar 2009 ble Purevdorj utnevnt til sentralbanksjef. Han overtok da for Alag Batsukh. Sentralbankloven sier at parlamentets talsmann skal nominere kandidater til denne stillingen. Talsmannen, Damdiny Demberel, nominerte to kandidater: Purevdorj og tidligere sentralbanksjef og finansminister Demchigjabyn Molomjamts, og parlamentsmedlemmene stemte over disse. Purevdorj fikk 19 stemmer, to flere enn motkandidaten.
Han er født i Tsetseg soum, som ligger i Khovd aimag (distrikt).
UCI World Ranking

UCI World Ranking er en rullerende ranking av mannlige landeveissyklister. Den ble innført i 2016 i tillegg til rankingen i UCI WorldTour og kontinentaltourene der ingen ryttere kan ta poeng i begge. Rankingen går på tvers av alle UCI-ritt, og inkluderer også U23. Det er både en individuell ranking og en nasjonsranking der nasjonens åtte beste ryttere teller med.
Rankingen publiseres hver mandag av UCI, og er (fra og med 2017) basert på resultatene fra de siste 52 ukene.

Ranking

Pr. 28. april 2019
Casparyske bånd

Det casparyske bånd finnes i rota på planter, der det ligger rundt sentralsylinderen. Båndet ble først funnet av Robert Caspary (1865–1866), og fikk dermed navnet det casparyske bånd.
Det casparyske bånd består av en rekke endodermiceller, som er dekket med stoffet suberin. Suberin er et voksaktig stoff som er hydrofobt. Dette fører til at det casparyske bånd hindrer ukontrollert strømning av vann, ioner, mineraler og andre viktige stoffer planten trenger, siden vannet må diffundere gjennom cytoplasma i cellene. Båndet har også muligheten til å hindre tap av vann når det oppstår lavere vannkonsentrasjon i jorda enn i rota. Likevel kan Casparyske bånd i endodermis mest sannsynligivs laget av lignin, og inneholder ikke samme mengder suberin som man trodde tidligere.
På grunn av laget med suberin som ligger på utsiden av endodermicellene, blir vannet tvunget til å passere gjennom selve cellene og deres cellemembran på vei inn i planten. Det casparyske bånd styrer derfor mye av planters opptak av vann og andre stoffer, og er en svært viktig del av planten. Derfor er oppbygningen av det casparyske bånd noe av det første som skjer med en plante allerede i embryo.
Acanista

Utseende

En middelsstor, lyst gråbrunt-spraglete trebukk med svært lange antenner. Hos hannen er antennene omtrent fire ganger så lange som kroppen. Det andre antenneleddet er noe klubbeformet, de øvrige lange og tynne. Pronotum er bredere enn langt, noe knudrete, med en skarp pigg på hver side. Dekkvingene er jevnbrede, med en skarp pigg ved ytterhjørnet bak.

Levevis

Larvene lever i død ved, gjerne under barken av nyfelte stokker av bartrær.

Utbredelse

Arten er utbredt i Australia (Queensland) og Ny-Guinea.
H.E. Hansenbreen

H.E. Hansenbreen er en stor isbre som ligger i den vestlige delen av fjellmassivet Sør-Rondane i Dronning Maud Land. Den er om lag 40 kilometer lang og strømmer i nordlig retning langs vestsiden av Nils Larsenfjellet.
Området ble fotografert fra fly under Thorshavnekspedisjonen 1936–37 og under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Breen er oppkalt etter kartografen Hans Edvard Hansen.
Jani Lakanen

Meritter

Oversikt over medaljer fra internasjonale mesterskap finnes til høyre på skjermen.
Cecilie Thoresen

Bakgrunn og familie

Hun var datter av legen Nils Windfeldt Thoresen (1822–1907) og Marie Johanne Benneche (1827–99). I 1887 ble hun gift med juristen Fredrik Arentz Krog (1844–1923), som var bror til kvinnesakspionéren Gina Krog. Cecilie og Fredrik ble foreldre til forfatteren Helge Krog (1889–1962).

Norges første kvinnelige student

Etter å ha gått på Nissens Pikeskole frem til 1879 ville hun ta examen artium, som på denne tiden måtte avlegges ved universitetet og der hadde ikke kvinner adgang. Hun søkte Kirkedepartementet om adgang, men fikk avslag. Hun allierte seg med venstrepolitikeren Hagbard E. Berner, som fremmet et privat lovforslag overfor Stortinget. Dette ble vedtatt 30. mars 1882 og samme år tok hun artium med laud og ble immatrikulert ved Det Kongelige Frederiks Universitet og studerte også ved Københavns Universitet. Etter å ha giftet seg i 1887 ga hun seg med studiene.

Politikk og kvinnesak

Cecilie Thoresen var i likhet med sin svigerinne Gina Krog et tidlig medlem av partiet Venstre og var engasjert i flere liberale politiske saker, ikke minst i kvinnesaken. Hennes liberale grunnsyn preget også hennes engasjement i kvinnebevegelsen.
I 1883 var hun med på å stifte diskusjonsklubben Skuld, som var forløperen til Norsk Kvinnesaksforening, og var Skulds første «præsidentinde». Ved etableringen av Norsk Kvinnesaksforening i 1884 var hun blant stifterne og ble medlem av det første styret, og ble senere nestleder i organisasjonen.
Hun var også med og stiftet Kvindestemmeretsforeningen i 1885, og var medlem av det første styret i Norske Kvinners Sanitetsforening som ble stiftet i 1896.
Hun ga navn til Cecilie Thoresens vei i Oslo og Cecilie Thoresens vei i Trondheim.
Jean Michelet

Slekt

Jean Michelet var sønn av Jean Michelet (1871–1961), direktør i Øst-Telemarkens Brukseierforening og Dorrit Sibbern (1875–1942). Han ble gift med Cecilie Henrikke Heiberg Smith (født 1909) i 1931, datter av skipsreder Henrik Cecil Heiberg Smith i Tvedestrand (1870-) og Gina Mustad (1882-).

Liv

Michelet ble student i 1927 og slo først inn på en militær løpebane. Han ble offiser i 1930 og gikk ut av den militære høyskolen i 1935. I 1940 ble han forfremmet til kaptein. Under felttoget i Norge i 1940  tjenestegjorde han i generalstaben. Han var krigsfange i Tyskland. I 1946 ble han utnevnt til major. Han var stabssjef for DK Østlandet fra 1946 til 1947.
I 1948 gikk han over i næringslivet og ble soussjef i A/S Union, hvor han ble direktør i 1950 og administrerende direktør i 1954. Fra 1962 til 1963 var han direktør for A/B Mölnbacka i Trysil og A/B Edsvalla Bruk i Värmland. Fra 1965 var han direktør for Årdal og Sunndal Verk.

Utmerkelser

Michelet ble ridder av St. Olavs Orden i 1972.
Volga-Ural-skjoldet

Volga-Ural-skjoldet er et 3,0 – 2,7 milliarder år gammelt grunnfjellsområde som dekker nesten hele Russland vest for Ural, med unntak av Karelen, Kolahalvøya og områdene i nord opp mot Kvitsjøen og Barentshavet. Siden kratonet er overdekket av yngre sedimenter, utgjør det strengt tatt en geologisk plattform. Det er den stabile kjernen i et tidligere kontinent, kalt Volgo-Uralia. Volga-Ural-skjoldet er det østre av i alt tre grunnfjellsprovinser som utgjør det østeuropeiske kraton. De to andre er det baltiske skjold i vest og det sarmatiske skjold i sørvest. Disse hang sammen i Rodinia, og kollisjonssoner mellom disse fra proterozoikum er om lag 2,0 – 1,8 milliarder år gamle - fra dannelsen av det enda eldre superkontinentet Columbia. Det baltiske skjold i Norden og det sarmatiske skjold i Ukraina er de eneste som stikker opp og dekker overflaten, ellers er det østeuropeiske kratonet en enorm plattform som er dekket av 1,9 – 1,6 mrd år gamle proterozoiske sedimenter.
Det volgo-uralske skjoldet inneholder to separate, gamle arkeiske) kratonprovinser i vest, og avgrenses i øst av Uralfjellene, foldesonen mot det tidligere Siberia-kontinentet som det østeuropeiske kraton kolliderte med i perm-tiden. Donbass-foldesonen avgrenser Volga-Ural-skjoldet mot det sarmatiske skjold helt i sørvest.
BecoTek

BecoTek Metal Group

BecoTek Metal Group er et holdingsselskap for selskapsgruppene BecoTek AS og Johnon Metall.
Gruppen har produksjonsenheter i Norge, Sverige, Finland, USA, Kina og Romania.
Ctenicera

Utseende

Middelsstore (gjerne 10 – 20 millimeter), avlange, blankr, mer eller mindre metalisk fargede smellere. Hannene har kamformede antenner. Hodet er kort og bredt, med små fasettøyne. Brystskjoldet (pronotum) er mer eller mindre firkantet sett ovenfra, gjerne omtrent så langt som bredt. Sidekantene er tydelig markerte, og bakhjørnene er mer eller mindre tilbaketrukket. Dekkvingene er langsmale, omtrent så brede som brystskjoldet, med tydelige lengdestriper. 
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen. Mange smellere er skogsinsekter, og en rekke arter, særlig av slekten Ampedus, er knyttet til hule trær. For at disse skal kunne overleve, er det nødvendig at gamle, hule trær blir tatt vare på og også at nye trær får anledning til å stå til de begynner å råtne og blir hule.

Utbredelse

Slekten har en holarktisk utbredelse, alle utenom én av artene i den Gamle verden.
Liberale Vereinigung

Liberale Vereinigung (ofte kalt «Sezession») var et tysk parti som i 1880 ble dannet av en utbrytergruppe fra venstrefløyen i Nationalliberale Partei, og som i 1884 fusjonerte med Deutsche Fortschrittspartei til Deutsche Freisinnige Partei. I 1893 knyttet Freisinnige Vereinigung an til samme tradisjon.
Per Teigen

Liv og virke

Sin første tegneundervisning fikk Teigen av faren, Karl Kn. Teigen. Senere fikk han formell kunstutdannelse som elev ved Statens håndverks- og kunstindustriskole (SHKS) i Oslo under Carl von Hanno, Karl Høgberg, Per Krohg og Carsten Lien 1935–1936. Han var også elev av Gunnar Janson i 1938 og 1940.
Teigen arbeidet som avistegner i Tidens Tegn 1933–1939, noe for illegal presse under andre verdenskrig og i Arbeiderbladet 1947–1962. Han arbeidet også som bokillustratør og illustrerte mange av Ingeborg Refling Hagens bøker fra før krigen, blant annet Hans Hagas (psevdonym for Refling Hagen) Første og andre natt i Møllerkammerset som ble belønnet med en bokkunstpris i Årets vakreste bøker i 1937.
Teigen deltok på utstillinger i blant annet Oslo, Bergen, Trondheim, Lillestrøm, og han mottok flere priser, legater og stipender. 
Per Teigen ble tildelt Finnes legat 1937-38, Oslo bys kulturstipend 1968, Stipend for eldre fortjente kunstnere fra 1977, Statens garantiinntekt 1977–82, 3%-fondets stipend fra 1983. Han tilbrakte tre måneder i Italia i 1927, tok siden flere studiereiser til Frankrike, Italia og London.
Per Teigen var sønn av Karl Teigen og Ragnhild Væring Teigen og far til psykologiprofessoren Karl Halvor Teigen.